Hypatyjo ze Aleksandryje (gr.: Ὑπατία; rodz. 355 abo 370, um. marzec 415 we Aleksandryje) – neoplatōńsko filozoferka a matymatyczka ze starożytnyj Aleksandryje. Podug powiarki, wynojdła astrolabijōm a zorta aeromyjtra. Bōła cerōm ôd Teōna ze Aleksandryje, filozofera, matymatykera a astrōnoma. Je przimowane, aże pomogała Ptolymejuszowi a Euklidesowi we redagowaniu naukowych pracōw. Pisoła komyntarze do pracōw Djofantosa a Apolōnijusza ze Fergi. Jako filozoferka, mioła we kole sia szkolorzōw ôddanych jeji filozoficznyj szuli, kero bōła zwiōnzano ze ezoterykōma metafizykōm. Publicznie uczōła astronomije a matymatyki. W czas kōnflikta miyndzy miyndzy prefektym Egipta Orestesym a biskupym Cyrylym wziyna strōna prefekta. Cyryl ôbwinioł ja ô zawodzanie we dojściu do zgody ze prefektym. Podległe biskupowi ludzie zaszlachtowali Hypatia bez porżniyńce ôstrymi muszlōma. Skiż tygo powstoło sroge zgorszynie, tyż postrzōd krześcijanōw (mimo aże Hypatia bōła poważano za poganka). Neczajta ô Hypatii (we angelskij godce)